**ŠIAULIŲ JAUNŲJŲ TECHNIKŲ CENTRAS**

**PRIE 2021 METŲ I KETVIRČIO FINANSINIŲ ATASKAITŲ RINKINIO**

**AIŠKINAMASIS RAŠTAS**

2021-04-28

Šiauliai

**I. BENDROJI DALIS**

Šiaulių jaunųjų technikų centras yra juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu. Šiaulių jaunųjų technikų centro steigėja ir savininkė yra Šiaulių miesto savivaldybė.

Biudžetinė įstaiga Šiaulių jaunųjų technikų centras finansuojama iš Šiaulių miesto savivaldybės biudžeto.

Įstaigos adresas – Stoties g. 11, Šiauliai. Įstaigos kodas – 190539799.

Įstaigos veikla – neformalusis vaikų švietimas.

Šiaulių jaunųjų technikų centro tikslas – tenkinti vaikų pažinimo, lavinimosi ir saviraiškos poreikius per techninės kūrybos, informacinių technologijų ir medijų ugdymo programų veiklas, padėti jiems tapti aktyviais visuomenės nariais.

Darbuotojų skaičius 2021 kovo 31 d. – 22.

Įstaiga neturi kontroliuojamųjų ar asocijuotųjų subjektų.

Finansinėse ataskaitose pateikiami duomenys išreikšti valiuta – eurais.

**II. APSKAITOS POLITIKA**

**Bendrieji apskaitos principai, metodai ir taisyklės**

Teikiame nuorodą į paskutinį finansinių ataskaitų rinkinį, kuriame buvo aprašyta apskaitos politika – 2020 metų finansinių ataskaitų rinkinys.

**III. PASTABOS**

**Finansinės būklės ataskaitos pagal 2021 m. kovo 31 d. duomenis sumų paaiškinimas:**

**ILGALAIKIS TURTAS**

Šiaulių jaunųjų technikų centras savo veikloje naudoja nematerialųjį ir materialųjį ilgalaikį turtą, kurio likutinė vertė 2021 m. kovo 31 d. yra 19845,55 Eur.

**Nematerialusis turtas**

Įstaigoje naudojamas visiškai amortizuotas nematerialusis ilgalaikis turtas, kurio likutinė vertė yra 0,00 Eur, tai programinės įrangos paketai, programa EDIUS Pro 10, operacinė sistema Windows Pro 10, Windows XP 64BIT English OEM 1 Pac.

Per 2021 metų I ketvirtį Šiaulių jaunųjų technikų centras nematerialiojo turto neįsigijo.

**Materialusis turtas**

Šiaulių jaunųjų technikų centro ilgalaikio materialiojo turto likutinė vertė 2021 m. kovo 31 d. yra 19845,55 Eur: 12802,27 Eur – mašinų ir įrenginių likutinė vertė ir 7043,28 Eur baldų ir biuro įrangos likutinė vertė.

Įstaigoje yra materialiojo ilgalaikio turto, kuris yra visiškai nudėvėtas, tačiau vis dar naudojamas veikloje, tai muzikinis centras „Vega“, montavimo pultas, video kamera SONY, projektor PB DLP 1500LUM SVGA, garso aparatūra, generatorius LX 3000, staklės reismusinės JWP-12 230V, kompiuteriai ir serveris.

Ilgalaikio finansinio turto Šiaulių jaunųjų technikų centras neturi.

Biologinio turto Šiaulių jaunųjų technikų centras neturi.

**TRUMPALAIKIS TURTAS**

2021 m. kovo 31 d. Šiaulių jaunųjų technikų centro trumpalaikį turtą sudaro per vienerius metus gautos sumos ir pinigai banko sąskaitose.

Per vienerius metus gautinų sumų likutį 19481,11 Eur sudaro: 5,00 Eur – gautinas finansavimas iš Apskaitos skyriaus, 155,00 Eur – tėvų įnašai, 16227,79 Eur - atostogų rezervo sukauptos sumos, 3093,32 Eur - sukauptos sumos iš savivaldybės biudžeto.

Pinigų likutis banko atsiskaitomojoje sąskaitose yra 8572,33 Eur, kurį sudaro: 3,50 Eur - savivaldybės biudžeto lėšų likutis sąskaitoje, 60,00 Eur – tėvų įnašų likutis nepervestas į Finansų skyrių, 5056,40 Eur - projektų lėšos, 3297,43 Eur – įstaigos paramos lėšos, 5,00 Eur - gautos lėšos iš Apskaitos skyriaus, 150 Eur - kt. pajamos iš biudžetinių įstaigų.

**FINANSAVIMO SUMOS**

Finansavimo sumų likutį 2021 m. kovo 31 d. 28349,38 Eur sudaro:

Finansavimo sumos iš valstybės biudžeto – 0,87 Eur.

Finansavimo sumos iš savivaldybės biudžeto – 16134,82 Eur.

Finansavimo sumos iš ES – 5056,40 Eur.

Finansavimo sumos iš kitų šaltinių – 7157,29 Eur.

**ĮSIPAREIGOJIMAI**

Šiaulių jaunųjų technikų centras ilgalaikių įsipareigojimų neturi.

Šiaulių jaunųjų technikų centro trumpalaikiai įsipareigojimai 16269,08 Eur: 16054,83 Eur - sukauptos mokėtinos sumos (atostogų rezervas), 70,27 Eur - tiekėjams mokėtinos sumos, 143,98 Eur - su darbo santykiais susiję įsipareigojimai, kiti trumpalaikiai įsipareigojimai.

**Veiklos rezultatų ataskaitos pagal 2021 m**. **kovo 31 d. duomenis sumų paaiškinimas:**

**PAGRINDINĖS VEIKLOS PAJAMOS**

Šiaulių jaunųjų technikų centro pagrindinės veiklos pajamas sudaro: finansavimo pajamos ir pagrindinės veiklos kitos pajamos.

Finansavimo pajamas sudaro 61719,73 Eur – tai 58949,07 Eur iš savivaldybės biudžeto, 2560,60 Eur iš ES lėšų, 210,06 Eur iš kitų finansavimo šaltinių.

Pagrindinės veiklos kitas pajamas 1740,00 Eur sudaro per 2021 metų I ketvirtį priskaitytos tėvų įmokos.

**PAGRINDINĖS VEIKLOS SĄNAUDOS**

Šiaulių jaunųjų technikų centro per 2021 m. I ketvirtį patirtos sąnaudos sudaro 62364,61 Eur Iš jų:

54689,22 Eur - darbo užmokesčio ir socialinio draudimo sąnaudos;

831,93 Eur – nusidėvėjimo sąnaudos;

1469,40 Eur – komunalinių paslaugų ir ryšių sąnaudos;

216,00 Eur - kvalifikacijos kėlimo sąnaudos;

337,51 Eur – sunaudotų atsargų sąnaudos;

4760,97 Eur - nuomos sąnaudos;

59,58 Eur – kitų paslaugų sąnaudos.

Darbo užmokesčio ir socialinio draudimo sąnaudas 54689,22 Eur sudaro: 53324,45 Eur – darbo užmokesčio sąnaudos, 1364,77 Eur – socialinio draudimo sąnaudos.

**PAGRINDINĖS VEIKLOS PERVIRŠIS AR DEFICITAS**

Šiaulių jaunųjų technikų pagrindinės veiklos perviršis 2021 m. kovo 31 d. yra 1095,12 Eur.

Laikinai einantis direktoriaus pareigas Romualdas Pelenis

Švietimo centro centralizuotos buhalterinės

apskaitos padalinio vyr. buhalterė Stanislava Vaičiulienė